News Update: ทวิตเตอร์เจอมรสุม Elon Musk หาซีอีโอคนใหม่ ด้านอดีตพนง.100 คนรุมฟ้อง - FINNOMENA
สื่อสังคมออนไลน์ทวิตเตอร์ เจออดีตพนักงาน 100 คนฟ้องหลังการสั่งปลดพนักงานครั้งใหญ่ พร้อมข่าวลือว่า Elon Musk เตรียมหาซีอีโอคนใหม่ หลังตั้งโพลถามว่าเขาควรเป็นซีอีโอต่อหรือไม่
21 ธ.ค. 2565

สื่อสังคมออนไลน์ทวิตเตอร์ เจออดีตพนักงาน 100 คนฟ้องหลังการสั่งปลดพนักงานครั้งใหญ่ พร้อมข่าวลือว่า Elon Musk เตรียมหาซีอีโอคนใหม่ หลังตั้งโพลถามว่าเขาควรเป็นซีอีโอต่อหรือไม่
VOA Thai รายงานว่า แชนนอน ลิสส์-ริออร์แดน ทนายของอดีตพนักงานทวิตเตอร์ ได้เดินเรื่องผ่านอนุญาโตตุลาการกับทางทวิตเตอร์โดยกล่าวหาว่า บริษัทมีการเลือกปฏิบัติต่อพนักงานด้วยปัจจัยทางเพศสภาพ การทำผิดสัญญาว่าจ้าง และการไล่พนักงานที่อยู่ระหว่างการลาป่วยหรือลาคลอดบุตรออกจากบริษัท
โดยเมื่อต้นเดือน พ.ย. ที่ผ่านมา Elon Musk ได้ปลดพนักงาน 3,700 ตำแหน่ง ในแผนลดต้นทุนขององค์กรหลังเข้าซื้อกิจการทวิตเตอร์ที่มูลค่า 44,000 ล้านดอลลาร์ ขณะที่มีพนักงานหลายร้อยคนที่ยื่นใบลาออกตามมาหลังจากนั้น
ก่อนหน้านี้ ทวิตเตอร์เผชิญกับการฟ้องร้องที่ยื่นต่อกระทรวงแรงงานสหรัฐฯ ที่ระบุว่า มีพนักงานถูกไล่ออกเพราะวิจารณ์บริษัท และพยายามจัดแผนการประท้วงในองค์กร แต่ทวิตเตอร์ปฏิเสธเรื่องการละเมิดกฎหมายในประเด็นดังกล่าว และกล่าวว่า มีการแจ้งต่อพนักงานล่วงหน้าตามกฎหมายแล้ว
นอกจากนี้ หลังจากโพลล์เมื่อวันอาทิตย์ที่ถามผู้ใช้ทวิตเตอร์ว่าเขาควรเป็นซีอีโอต่อหรือไม่ มีผลออกมาในวันจันทร์ว่า 57.5% เห็นชอบให้เขาออกจากตำแหน่งดังกล่าว ทางอิลอน มัสก์ ไม่ได้ให้รายละเอียดว่าเขาจะออกจากตำแหน่งหรือไม่ และไม่ได้กล่าวถึงผู้ที่จะมารับช่วงต่อจากเขา
แต่สื่อ CNBC รายงานในวันอังคาร อ้างแหล่งข่าวที่เกี่ยวข้องกับประเด็นนี้ว่า มัสก์ กำลังหาตัวซีอีโอมารับตำแหน่งแทนเขาอยู่
ด้านทวิตเตอร์ไม่ได้ให้ข้อมูลหรือความเห็นเพิ่มเติมเกี่ยวกับประเด็นดังกล่าวในช่วงเวลาที่รายงานข่าวนี้
อ้างอิง: https://www.voathai.com/a/twitter-is-hit-with-dozens-of-legal-complaints-by-ex-employees/6884695.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Elon Musk
News Update
twitter
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA